Во скопската населба Ченто ноќва на протест излегоа стотина луѓе среде полициски час, незадоволни што полицијата привела тројца нивни сограѓани за непочитување на полицискиот час, според видеата објавени на социјалните мрежи.

На протестот дојде и градоначалникот на Гази Баба Борис Георгиевски, кој, како што се слуша на видеата, им вети на насобраните граѓани дека ќе оди во полициската станица и ќе ги ослободи приведените.

Толпата се разотиде откако приведените беа ослободени.

Засега нема официјални информации од МВР за случајот.